_:nfd6a6b2c202943ca9fcdc92abb2daceexb0
<http://schema.org/articleBody>
"Helt anektodisk, virker det ikke som at den dokumentbaserte databasen MongoDB er like hett blant norske utviklere i dag som det var for, si, fem år sida.Men da MongoDB la fram resultatene fra siste kvartal nylig, hadde de gode nyheter: Omsetningen økte 13 prosent, opp til 478 millioner dollar, ifølge The Register, og verdien av selskapet økte enda mer: Opp 14 prosent.Da MongoDB-sjef Dev Ittycheria la fram resultatene hadde han en teori om oppturen: At utviklere liker deres databaser bedre enn PostgreSQL-databaser.Men som The Register skriver; det har han kanskje ikke helt belegg for.Snakker ned PostgreSQLIttycheria skrøyt blant annet av å ha kapra Fanatics Betting &amp; Gaming som kunde, noe de også har skrytt av tidligere.– Først lanserte teamet en plattform på PostgreSQL, men møtte utfordringer med skalerbarhet, fleksibilitet og overdreven kompleksitet, sa MongoDB-sjefen i investorsamtalen, ifølge The Register.Han skal også ha snakka ned PostgreSQL basert på hvor gammel løsningen er, og den lange historien med Oracle, SQL Server og MySQL.– Når det gjelder hva vi gjør for å konkurrere og hvorfor vi vinner... MongoDB har et veldig fleksibelt oppsett som lar deg lagre dokumenter i et JSON-aktig format. Dette er en fordel for applikasjonsstruktur som utvikler seg over tid, sa Ittycheria.PostgreSQL slår MongoDBMen har MongoDB hold i påstandene om at utviklere foretrekker dem overfor PostgreSQL?Nei, påpeker The Register, og viser blant annet til db-engines.com sin oversikt. Her skal PostgreSQL ha vunnet over MongoDB i 2017, og bare økt sin ledelse siden den gang.Akkurat nå ser vi at MongoDB ligger på femteplass, PostgreSQL på en fjerdeplass, og pallplassene går til SQL- og relasjonsbaserte databaser.Også på Stack Overflow sin siste utviklerundersøkelse ligger PostgreSQL langt over MongoDB. PostgreSQL ligger faktisk på førsteplass, med MongoDB på en femteplass."
<https://www.kode24.no/artikkel/mongodb-jubler-over-resultater-ved-a-snakke-ned-postgresql/81884086>